Na temelju članka 54. Zakona o ustanovama (NN 76/93, 29/97, 47/99 i 35/08), članka 48. Zakona o knjižnicama (NN 17/19) te članka 6. Odluke o osnivanju Gradske knjižnice Pregrada (Službeni glasnik Krapinsko-zagorske županije, br. 14/00), ravnateljica Gradske knjižnice Pregrada 29. travnja 2019. godine donosi

S T A T U T

GRADSKE KNJIŽNICE PREGRADA

1. OPĆE ODREDBE

Članak 1.

Ovim Statutom uređuje se ustrojstvo i upravljanje Gradske knjižnice Pregrada (u daljnjem tekstu: Knjižnica), kao javne ustanove i samostalne knjižnice, a posebno se uređuje, u skladu s aktom o osnivanju:

* status, pravni položaj, naziv i sjedište,
* pečat i štambilj,
* djelatnost,
* zastupanje i predstavljanje,
* unutarnji ustroj,
* tijela ustanove i djelokrug njihovog rada,
* financijsko poslovanje,
* javnost rada,
* poslovna tajna,
* ostala pitanja značajna za rad ustanove.

Izrazi koji se koriste u ovom Statutu, a imaju rodno značenje koriste se neutralno i odnose se jednako na ženski i muški spol.

1. STATUS I PRAVNI POLOŽAJ, NAZIV I SJEDIŠTE

Članak 2.

Knjižnica je osnovana Odlukom o osnivanju Gradske knjižnice Pregrada (Službeni glasnik Krapinsko-zagorske županije, br. 14/00) kao javna ustanova i samostalna narodna knjižnica.

Osnivač i vlasnik Knjižnice je Grad Pregrada, sa sjedištem u Pregradi, J. K. Tuškana 2, a prava i dužnosti osnivača ustanove obavlja Gradsko vijeće Grada Pregrade.

Članak 3.

Knjižnica obavlja svoju djelatnost, posluje i sudjeluje u javnom prometu pod nazivom: Gradska knjižnica Pregrada.

Naziv ustanove mora biti istaknut na zgradi ustanove.

Sjedište Knjižnice je u Pregradi, na adresi Trg Gospe Kunagorske 3.

Knjižnica je pravna osoba, upisana u Sudski registar kod Trgovačkog suda u Zagrebu i u Upisnik knjižnica pri Ministarstvu kulture Republike Hrvatske.

Članak 4.

O promjeni naziva i sjedišta Knjižnice odlučuje osnivač.

1. PEČAT I ŠTAMBILJ

Članak 5.

Knjižnica ima pečat okruglog oblika s nazivom i sjedištem knjižnice, promjer 30 mm, koji se koristi za javne isprave. Na gornjem dijelu kružnice upisan je tekst: GRADSKA KNJIŽNICA PREGRADA, u sredini tekst: PREGRADA.

Za svakodnevno poslovanje Knjižnica ima štambilj pravokutnog oblika s nazivom i adresom Knjižnice, širine 10 mm i dužine 45 mm.

Pečat i štambilj imaju svoj broj.

IV. DJELATNOST

Članak 6.

Djelatnost Knjižnice je:

- knjižnična,

- organiziranje izložbi,

- organiziranje kulturnih susreta i priredbi,

- izdavačka djelatnost.

Knjižnična djelatnost obuhvaća:

* nabavu knjižne građe i izgradnju knjižničnih zbirki,
* stručnu obradu knjižnične građe prema stručnim standardima, što uključuje izradu informacijskih pomagala u tiskanom i/ili elektroničkom obliku,
* pohranu, čuvanje i zaštitu knjižnične građe te provođenje mjera zaštite knjižnične građe, koja je kulturno dobro,
* pružanje informacijskih usluga, posudbu i davanje na korištenje knjižnične građe, uključujući međuknjižničnu posudbu,
* digitalizaciju knjižnične građe,
* usmjeravanje i podučavanje korisnika pri izboru i korištenju knjižnične građe, informacijskih pomagala i drugih izvora,
* sudjelovanje u izradi skupnih kataloga i baza podataka
* vođenje dokumentacije i prikupljanje statističkih podataka o poslovanju, knjižničnoj građi, korisnicima i o korištenju usluga knjižnice,
* prikupljanju statističkih podataka vezanih uz provedbu propisa kojima se uređuju autorska i srodna prava,
* pripremanje kulturnih, informacijskih, obrazovnih i znanstvenih sadržaja i programa te
* obavljanje i drugih poslova sukladno Zakonu o knjižnicama i drugim propisima.

1. UNUTARNJE USTROJSTVO, ZASTUPANJE I PREDSTAVLJANJE,

TIJELA I DJELOKRUG NJIHOVOG RADA

Članak 7.

Unutarnje ustrojstvo Knjižnice uređuje se ovim Statutom, sukladno zakonu i odluci o osnivanju Knjižnice.

Članak 8.

Knjižnicu predstavlja i zastupa ravnatelj.

Ravnatelj predstavlja i zastupa Knjižnicu u pravnom prometu i pred tijelima državne vlasti te obavlja druge poslove predviđene zakonom, aktom o osnivanju i Statutom.

Ravnatelj Knjižnice ovlašten je u ime i za račun Knjižnice samostalno sklapati ugovore u pravnom smislu, osim:

* ugovora o izvođenju investicijskih radova i nabavi opreme čija vrijednost prelazi iznos od 20.000,00 kn. Takvi se ugovori mogu sklapati samo uz suglasnost osnivača.

Članak 9.

Ravnatelj

* donosi plana rada i razvitka Knjižnice,
* razmatra izvršavanje plana rada i razvitka Knjižnice,
* odlučuje o financijskom planu i godišnjem financijskom izvještaju,
* donosi Statut i druge opće akte,
* utvrđuje način i korištenje knjižnične građe,
* odlučuje o promjenama u organizaciji rada Knjižnice
* donosi odluke i obavlja druge poslove određene zakonom, odlukom o osnivanju i Statutom Knjižnice.

Članak 10.

Javni natječaj za imenovanje ravnatelja raspisuje i provodi osnivač.

Javni natječaj mora biti u skladu sa Zakonom o knjižnicama i ovim Statutom.

Ravnatelja imenuje i razrješava predstavničko tijelo Grada Pregrade, odnosno Gradsko vijeće Grada Pregrade.

Ravnatelj se imenuje na mandat od četiri godine i može biti ponovno imenovan.

Članak 11.

Ravnateljem Knjižnice može se, na temelju predloženog četverogodišnjeg plana rada, imenovati osoba koja ima završen diplomski i sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili s njim izjednačen studij, položen stručni knjižničarski ispit, najmanje pet godina rada u knjižnici, odlikuje se stručnim, radnim i organizacijskim sposobnostima te ispunjava druge uvjete propisane Statutom.

Iznimno od odredbe stavka 2. ovog članka ako se na ponovljeni natječaj ne javi osoba koja ima propisane uvjete za ravnatelja knjižnice, može se na temelju predloženog četverogodišnjeg plana rada imenovati osoba koja ima završen diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili s njim izjednačen studij, uz uvjet polaganja stručnog knjižničarskog ispita u roku od tri godine od dana imenovanja, te ispunjava druge uvjete propisane Statutom.

Položen stručni knjižničarski ispit u smislu stavka 2. ovog članka ima i osoba koja je oslobođena polaganja stručnog knjižničarskog ispita na temelju zakona kojima je uređivana knjižnična djelatnost.

Članak 12.

Ako se na raspisani natječaj za ravnatelja Knjižnice nitko ne prijavi ili nitko od prijavljenih kandidata ne bude imenovan, natječaj se ponavlja.

Članak 13.

U slučaju iz članka 12. ovog Statuta, kao i u slučaju da Gradsko vijeće Grada Pregrade u roku do isteka mandata imenovanog ravnatelja, na četverogodišnji mandat ne imenuje novog ravnatelja, Gradsko vijeće Grada Pregrade će imenovati vršitelja dužnosti.

Članak 14.

Za vršitelja dužnosti ravnatelja Knjižnice može se, bez provođenja javnog natječaja, imenovati osoba koja ima obrazovanje propisano člankom 11.st.2. ovog Statuta, a na ovu dužnost može se imenovati i osoba koja nije djelatnik Knjižnice, a najdulje do godinu dana.

Članak 15.

Ravnatelj može biti razriješen prije isteka vremena na koje je imenovan:

- ako ravnatelj sam zatraži razrješenje u skladu s ugovorom o radnom odnosu,

- ako nastanu takvi razlozi koji po posebnim propisima ili propisima kojima se

uređuju radni odnosi dovode do prestanka ugovora o radu,

- ako ravnatelj ne postupa po propisima ili općim aktima Knjižnice ili neosnovano

ne izvršava odluke osnivača,

- ako ravnatelj svojim nesavjesnim ili nepravilnim radom prouzroči Knjižnici

veću štetu ili ako zanemaruje ili nesavjesno obavlja svoje dužnosti tako da su

nastale ili mogu nastati veće smetnje u obavljanju djelatnosti Knjižnice.

Prije donošenja odluke o razrješenju, ravnatelju se mora dati mogućnost da se izjasni o razlozima za razrješenje.

Protiv odluke o razrješenju, ravnatelj koji je razriješen ima pravo tužbom tražiti sudsku zaštitu prava.

Članak 16.

U slučaju razrješenja ravnatelja imenovat će se vršitelj dužnosti, a osnivač je dužan raspisati natječaj za ravnatelja u roku od 30 dana od dana imenovanja vršitelja dužnosti.

Ravnatelj koji je razriješen, raspoređuje se na radno mjesto u Knjižnici koje odgovara njegovoj stručnoj spremi.

VI. FINANCIJSKO POSLOVANJE

Članak 17.

Knjižnica posluje samostalno i obavlja svoju djelatnost na način određen zakonom, odlukom o osnivanju, ovim Statutom i drugim općim aktima Knjižnice.

Imovinu Knjižnice čine:

* sredstva, oprema i ukupan knjižni fond koji su do donošenja odluke o osnivanju

Gradske knjižnice služili za obavljanje knjižnične djelatnosti u sklopu Pregradskog

kulturnog središta,

* sredstva za rad koja osigurava osnivač Knjižnice te sredstva stečena pružanjem usluga ili sredstva pribavljena iz drugih izvora.

Članak 18.

Sredstva za rad Knjižnice osiguravaju se iz sljedećih izvora:

* Proračuna Grada Pregrade,
* Proračuna Krapinsko-zagorske županije i Državnog proračuna u skladu s odlukama ovlaštenih tijela,
* vlastitih prihoda,
* sponzorstva, darovanja,
* drugih izvora.

Sredstva za rad Knjižnice raspoređuju se isključivo za obavljanje i razvoj utvrđene djelatnosti.

Članak 19.

Za obaveze preuzete u pravnom prometu Knjižnica odgovara cijelom svojom imovinom – potpuna odgovornost.

Osnivač Knjižnice solidarno i neograničeno odgovara za njezine obveze.

Članak 20.

Knjižnica ne može bez suglasnosti osnivača steći, opteretiti ili otuđiti imovinu čija je vrijednost veća od vrijednosti utvrđene aktom o osnivanju ili Statutom ustanove, odnosno, čija je pojedinačna vrijednost veća od ili jednaka 20.000,00 kn.

Članak 21.

Knjižnica ima jedinstven poslovni račun preko kojeg obavlja promet novčanih sredstava.

VII. JAVNOST RADA

Članak 22.

Rad Knjižnice je javan.

Knjižnica je dužna pravodobno i istinito obavještavati javnost o obavljanju svoje djelatnosti u skladu s odredbama ovog Statuta i zakona.

Knjižnica je dužna građane, pravne osobe i druge korisnike pravodobno i na pogodan način obavještavati o uvjetima i načinu davanja svojih usluga i obavljanju poslova knjižnične djelatnosti.

Knjižnica je dužna osobi koja dokaže pravni interes dopustiti uvid u svoju djelatnost.

Knjižnica će uskratiti informacije, odnosno uvid u dokumentaciju ako je ona zakonom ili Statutom određena kao službena tajna.

VIII. POSLOVNA TAJNA

Članak 23.

Poslovnom tajnom smatraju se isprave i podaci čije bi priopćavanje ili davanje na uvid neovlaštenim osobama bilo protivno poslovanju ustanove ili štetilo njezinom poslovnom ugledu, odnosno interesu i ugledu zaposlenih.

Članak 24.

Poslovnom tajnom smatraju se :

- podaci koji su poslovna tajna određena zakonom i drugim propisima,

- podaci koje nadležno tijelo, kao povjerljive, priopći ustanove,

- podaci o fizičko-tehničkoj zaštiti knjižnične građe i dokumentacije knjižnice,

- podaci o fizičko-tehničkoj zaštiti objekata, imovine i djelatnika knjižnice,

- druge isprave i podaci čije bi priopćavanje neovlaštenoj osobi bilo protivno interesima

ustanove, osnivača te državnih tijela.

Isprave i podatke koji predstavljaju poslovnu tajnu drugim osobama mogu priopćavati ravnatelj i osobe koje on ovlasti.

Povreda dužnosti čuvanja poslovne tajne predstavlja težu povredu radne obveze.

O čuvanju poslovne tajne neposredno odgovara ravnatelj.

IX. OPĆI AKTI

Članak 25.

Knjižnica ima sljedeće opće akte:

1. Statut,
2. Pravilnik o radu,
3. Pravilnik o zaštiti na radu,
4. Pravilnik o zaštiti od požara,
5. Pravilnik o arhivskoj građi,
6. Pravilnik o prikupljanju, obradi i zaštiti osobnih podataka,
7. Pravilnik o provedbi postupka jednostavne nabave.

Knjižnica ima i druge opće akte sukladno pozitivnim propisima.

X. PRIJELAZNE I ZAVRŠNE ODREDBE

Članak 26.

Ovaj Statut donosi ravnatelj uz suglasnost osnivača.

Izmjene i dopune Statuta i općih akata provode se po istom postupku po kojem su doneseni.

Statut stupa na snagu osmog dana od dana objave na oglasnoj ploči Knjižnice.

Statut će se objaviti nakon dobivanja suglasnosti Gradskog vijeća Grada Pregrade.

Drugi opći akti stupaju na snagu danom objavljivanja na oglasnoj ploči knjižnice.

Članak 27.

Stupanjem na snagu ovog Statuta prestaje važiti Pročišćeni tekst Statuta Gradske knjižnice Pregrada, Klasa: 612-04/17-01/50, Urbroj: 2214/01-380-17-1, od 29. prosinca 2017. godine koji obuhvaća: izvorni tekst , Klasa: 612-04/01-02/36, Urbroj: 380-02-36, od 26. rujna 2002. godine te njegove izmjene i dopune zaključcima: Gradskog vijeća grada Pregrade, Klasa: 612-04/04-01/07, Urbroj: 2214/01-01-04-3, od 9. lipnja 2004. godine, Gradskog vijeća grada Pregrade, Klasa: 612-04/10-01/01, Urbroj: 2214/01-01-10-3, od 25. veljače 2010. godine, Gradskog vijeća grada Pregrade, Klasa: 612-04/17-01/09, Urbroj: 2214/01-01-17-1, od 6. rujna 2017. godine.

Ravnateljica

Draženka Gretić

KLASA: 612-04/19-01/28

URBROJ: 2214/01-380-19-1

Pregrada, 29. travnja 2019.

Utvrđuje se da je osnivač, Gradsko vijeće Grada Pregrade na Statut Gradske knjižnice Pregrada dalo suglasnost Odlukom, Klasa: ­­­­­­­­­­­­612-04/19-01/09, Urbroj: 2214/01-01-19-3, od 22.05.2019.

Ovaj je Statut Gradske knjižnice Pregrada objavljen na oglasnoj ploči Knjižnice 23.05.2019., a stupio je na snagu 31.05.2019.